देशभर में श्रीकृष्ण जन्मोत्सव की धूम है। देश के अलग अलग हिस्सों में मंदिरों को सजाया गया। अभी जो तस्वीरें हम आपको दिखा रहे हैं वो मथुरा के श्रीकृष्ण मंदिर की हैं। यहां राधा-कृष्ण का श्रृंगार किया गया और सुबह सुबह आरती पूजा भी हुई। तड़के सुबह से श्रीकृष्ण भक्त मंदिर के बाहर कतार में लग गए अपने आराध्य के दर्शन के लिए। कान्हा के लिए 56 भोग भी तैयार किए जा रहे हैं। कई जगहों पर झांकियां भी निकाली जा रही हैं। प्रधानमंत्री और राष्ट्रपति ने देश को श्रीकृष्ण जन्माष्टमी की शुभकामनाएं भी दी।